Maksamme vauvan hoitoon liittyvät kulut heti syntymästä lähtien, mikäli vauvalla havaitaan jotain poikkeavaa. Lisäksi mikäli vastasyntynyt vauva joutuu sairaalahoitoon vähintään 30 päiväksi kolmen ensimmäisen elinkuukautensa aikana, maksamme vakuutuksesta arkea helpottavan 2 000 euron korvauksen.
Esimerkki: Kaisan raskausmyrkytyksen oireet alkoivat 2 kk ennen laskettua aikaa. Kaisaa hoidettiin sairaalassa, mutta lopulta synnytys käynnistettiin ja vauva syntyi 1 kk ennen laskettua aikaa. Raskausaikana otettu vauvavakuutus ei korvannut Kaisan sairaalan hoitopäivämaksuja eikä poliklinikkamaksuja, mutta maksoimme hänelle äidin sairaalahoidon turvasta 2 000 euron verottoman korvauksen, kun sairaalassaolopäiviä oli kertynyt 30. Lisäksi Kaisan vauva joutui olemaan alkuun tehovalvonnassa ja yhteensä reilun kuukauden sairaalassa heti syntymän jälkeen. Maksoimme hoitokulujen turvasta vauvan sairaalan hoitopäivämaksut sekä 2 000 euron verottoman korvauksen vauvan sairaalahoidon turvasta.